Perussuomalaiset on julkaissut Tuumaustunnillaan nimilistan henkilöistä, jotka puolueen mukaan ovat kiihottaneet vihapuheeseen. Perussuomalaiset korostaa kansanedustaja Olli Immosen (ps.) tapauksessa, että poliisi ei ole löytänyt Immosen toiminnasta mitään rikokseen viittaavaa.

- Seuraavat henkilöt jatkoivat KRP:n päätöksen jälkeenkin perussuomalaisten panettelua ja solvaamista sekä kiihottivat kansalaisia ja mediaa uhkaaviin vihapuheisiin: Eero Heinäluoma, Antti Rinne, Tytti Tuppurainen, Erkki Tuomioja, Li Andersson, Ville Niinistö, Henna Virkkunen, Antti Vuorenrinne, Pekka Vennamo, Kimmo Grönlund, Jan Sundberg, Juha Suonranta ja Atte Jääskeläinen, Perussuomalaiset toteaa.

- Haluamme näiltä henkilöiltä vastauksen seuraavaan kysymykseen: Ymmärrättekö, mitä toimintanne tekee yhteiskuntarauhalle?

Listan nimistä Heinäluoma, Rinne, Tuppurainen ja Tuomioja edustavat SDP:tä, Andersson vasemmistoliittoa, Niinistö vihreitä ja Virkkunen kokoomusta. Atte Jääskeläinen on Yleisradion vastaava päätoimittaja.

Li Andersson vastasi heti Twitterissä perussuomalaisille. Lue lisää tästä !

Olli Immonen itse ilmoitti eroavansa perussuomalaisten eduskuntaryhmästä määräaikaisesti. Lue lisää tästä .